Source: http://docplayer.fi/59441111-Adhd-n-kaypa-hoito-suositus-hoitopolku-eri-ikakausina.html
Timestamp: 2018-12-12 14:43:46+00:00
Document Index: 10030162

Matched Legal Cases: ['kko ', 'HD ', 'HD ', 'HD ', 'HD ', 'HD ', 'HD ', 'HD ']

ADHD:n Käypä hoito suositus Hoitopolku eri ikäkausina - PDF
Download "ADHD:n Käypä hoito suositus Hoitopolku eri ikäkausina"
1 ADHD:n Käypä hoito suositus Hoitopolku eri ikäkausina Jaakko Pitkänen Yleislääketieteen erikoislääkäri Lastenneuvola- ja kouluterveydenhuoltotyön erityispätevyys Koululääkäri, vt erikoislääkäri, Nokian Perhekeskus Erikoistuva lääkäri, TAYS Lastenpsykiatrian klinikka
2 Käypä hoito työryhmän suositus hoidon porrastuksesta Tavoitteena on, että jokaisella SOTE-alueella tai perusterveydenhuollosta vastaavalla yksiköllä on selkeä ADHD:n diagnostiikkaa ja hoitoa koskeva ohjeisto ja paikallisen hoitoketjun kuvaus. Hoitoketjussa sovitetaan eri toimijoiden osuudet yhteen niin, että diagnosointi on yhtenäistä ja hoidon eri osa-alueet mahdollistuvat. Perusterveydenhuollon (PTH) ja erikoissairaanhoidon (ESH) välisestä työnjaosta ja yhteistyöstä sovittaessa otetaan huomioon paikalliset osaajaresurssit ja työnjako, mutta hoitoon pääsyn on oltava tasa-arvoista.
3 Työryhmä pitää tärkeänä, että: Perustasolla on käytettävissä riittävä määrä työntekijöitä, joiden työnkuvaan kuuluvat ADHDpotilas- ja omaisneuvonta, arjen sujuvuutta tukevien menetelmien sekä varhaiskasvatuksen, koulun ja oppilaitosten tukitoimien ohjaus ja esimerkiksi strukturoitu vanhempainohjaus. Varhaiskasvatuksen yksiköille, kouluille ja oppilaitoksille tarjotaan riittävä määrä ohjausta tukitoimien toteuttamiseen. Työterveyshuolto osallistuu ADHD-oireista johtuvien työssä ilmenevien vaikeuksien ratkaisemiseen.
4 Työryhmä pitää tärkeänä, että: (Erikoissairaanhoidon yhteisöllinen tehtävä) ADHD-diagnoosin tekevällä ja mahdollisen lääkityksen aloittavalla perusterveydenhuollon lääkärillä on mahdollisuus konsultoida nimettyä erikoislääkäriä. Erikoissairaanhoito järjestää riittävästi diagnosoinnin ja hoidon onnistumista tukevia joustavia konsultaatiomahdollisuuksia ja koulutusta.
5 Erikoissairaanhoidon rooli yksilötasolla Erikoissairaanhoidon arviota tarvitaan, jos: PTH:n hoito- ja kuntoutustoimet ovat osoittautuneet konsultaatiotuesta huolimatta riittämättömiksi, tarvitaan tarkempaa erotusdiagnostista arviointia, lääkehoidon aloittaminen ei onnistu PTH:ssa, lääkehoidon toteutuksessa on ongelmia, jotka eivät ratkea konsultaatiotuen avulla tai kokonaistilanteen ongelmallisuuden vuoksi tarvitaan ESH:n osaamista tai usean erikoisalan yhteistyötä.
6 Perhenäkökulma Useamman perheenjäsenen ADHD:n hoito ja kuntoutus toteutetaan koordinoidusti. ADHD-diagnoosin saaneen ja hänen perheensä on mahdollista osallistua alueellaan järjestettäviin ensitietopäiviin, ryhmämuotoisiin kuntoutuksiin ja tukiryhmiin riippumatta siitä, missä hoitovastuu on.
7 Lasten ja nuorten ADHD Kun huoli lapsen tai nuoren keskittymisvaikeudesta tai ylivilkkaudesta herää, tukitoimet päiväkodissa tai koulussa/ oppilaitoksessa ja perheen tukeminen aloitetaan heti, jo ennen diagnostista arviota. Ensisijainen vastuu lapsen tai nuoren tuen järjestämisestä on peruspalveluilla ja lähiympäristöllä (varhaiskasvatus, koulu/ oppilaitos yhteistyössä perheen kanssa).
8 Lasten ja nuorten ADHD Jos lapsen tai nuoren ongelmat jatkuvat tukitoimista huolimatta, hänet ohjataan oman neuvola- tai koulu- /opiskeluterveydenhuollon lääkärinsä arvioitavaksi tai hoitoketjun mukaisesti lisätutkimuksiin. Tukitoimia ei keskeytetä lisätutkimusten ajaksi. Neuvola ja kouluterveydenhuolto osallistuvat kaikkien perheiden tukemiseen, joten niiden kautta on luontevaa käynnistää myös tiedonkeruu. Laajat tarkastukset, kouluuntulotarkastus 1.lk laajan tarkastuksen osana Esim. Voimaperheet -toimintamalli
9 Lasten ja nuorten ADHD Lasten ja nuorten diagnostinen arvio ja hoitoja kuntoutussuunnitelma tehdään ensisijaisesti perusterveydenhuollossa, ellei erityistä perustetta vaativampiin palveluihin ole esimerkiksi erotusdiagnostisista syistä. Vaikeaoireiset, mahdollisesti lääkekokeilua tarvitsevat alle 6-vuotiaat lapset ohjataan erikoissairaanhoitoon.
10 Lasten ja nuorten ADHD Hoito- ja kuntoutussuunnitelmaa tarkennetaan moniammatillisessa ryhmässä, johon tulee kuulua ainakin: huoltaja ADHD:n diagnostiikkaan ja hoitoon perehtynyt lääkäri varhaiskasvatuksen ja koulun tukitoimiin, psykoedukaatioon ja perheiden tukemiseen perehtynyt työntekijä (esim. terveydenhoitaja, koulupsykologi, kuraattori, psykiatrinen sairaanhoitaja) varhaiskasvatuksen tai koulun/ oppilaitoksen edustaja Lapsi tai nuori voi osallistua ryhmään kehitystasonsa ja tilanteen mukaan.
11 Lasten ja nuorten ADHD Hoidon seuranta (hoitomuodoista riippumatta) on neuvolan tai koulu-/ opiskeluterveydenhuollon lääkärin ja hänen työparinsa vastuulla, ellei hoitoketjukuvauksessa ole toisin sovittu.
12 Lasten ja nuorten ADHD/ ESH Lähete lastenpsykiatrialle, jos lapsen oirekuvaan liittyy merkittäviä tai vaikeutuvia psyykkisiä oireita, esimerkiksi vaikeita käytösongelmia tai masennusta, tai lapsen ja vanhemman välisiä merkittäviä vuorovaikutusongelmia (eivätkä ongelmat johdu pelkästään huolenpidon puutteista, kuten vanhemman päihteidenkäytöstä tai psyykkisestä sairaudesta).
13 Lasten ja nuorten ADHD/ ESH Lähete lastenneurologialle, jos lapsella tai nuorella epäillään neurologista sairautta (esim. epilepsia) tai kehitysvammaisuutta. Lähete nuorisopsykiatrialle, jos nuoren oirekuvaan liittyy merkittäviä tai vaikeutuvia psyykkisiä oireita, vaikeita käyttäytymisen häiriöitä tai päihdeongelma.
14 Aikuisten ADHD Ellei aikuiselle aiemmin ole tehty ADHDdiagnoosia, sen tekee ensisijaisesti psykiatrian erikoislääkäri tai opiskelu- tai työterveyshuollossa toimiva lääkäri konsultoiden tarvittaessa ADHD:n diagnostiikkaan ja hoitoon perehtynyttä erikoislääkäriä. Opiskeluterveydenhuollossa voi yleensä noudattaa nuorten hoitopolkua opiskelijan iästä riippumatta. Työterveyshuollon struktuuri voi mahdollistaa aikuisen ADHD:n tutkimuksen ja hoidon samaan tapaan kuin opiskeluterveydenhuollossa.
15 Aikuisten ADHD Paikallisessa hoitoketjussa sovitaan työnjako opiskeluterveydenhuollon, työterveyshuollon, terveysaseman omalääkärin ja mielenterveyskeskuksen kesken. Vähintään ASRS omalääkärin ja depressiohoitajan työkaluksi. Hoidon seuranta on opiskeluterveydenhuollon, työterveyshuollon tai terveysaseman omalääkärin ja hänen työparinsa vastuulla, ellei hoitoketjukuvaksessa ole toisin sovittu.
16 Aikuisten ADHD/ ESH Lähete aikuispsykiatrialle, jos muu psykiatrinen tai somaattinen sairaus tai päihdehäiriö vaikeuttaa ADHD:n lääkehoidon suunnittelua, lääkehoidolle ei ole saatu riittävää hoitovastetta tai lääkehoidon haittavaikutukset ovat estäneet lääkkeen käytön. Vaativan tason erikoissairaanhoito.
17 Sidonnaisuudet: Ei sidonnaisuuksia. Esityksessä on merkitty kursiivilla muut kuin suoraan Käypä hoito suosituksesta lainatut kohdat.
18 Käypä hoito työryhmän suositus hoidon porrastuksesta Tavoitteena on, että jokaisella SOTE-alueella tai perusterveydenhuollosta vastaavalla yksiköllä on selkeä ADHD:n diagnostiikkaa ja hoitoa koskeva ohjeisto ja paikallisen hoitoketjun kuvaus. Hoitoketjussa sovitetaan eri toimijoiden osuudet yhteen niin, että diagnosointi on yhtenäistä ja hoidon eri osa-alueet mahdollistuvat. Perusterveydenhuollon (PTH) ja erikoissairaanhoidon (ESH) välisestä työnjaosta ja yhteistyöstä sovittaessa otetaan huomioon paikalliset osaajaresurssit ja työnjako, mutta hoitoon pääsyn on oltava tasa-arvoista.